Mal oor mosaïekMal oor mosaïek is ’n samestelling van unieke projekte van Suid-Afrika se gewildste mosaïekkunstenaars en sluit onder andere projekte van Glacermo, Seedpod Studio, Mosaic Works, Mosaic Arts, Dish, D’lish, Icreate, Polkadot asook kunstenaars soos Ira Bekker en Karin Wainwright in. Dié pragboek bied ’n wye spektrum uiteenlopende idees, inspirasies en tegnieke aan die handwerk-entoesias. ’n Verskeidenheid werkswyses word bekendgestel en die projekte wissel van baie eenvoudig tot meer ingewikkeld. Mal oor mosaïek fokus op vinnige, klein projekte waarvan sommige binne ’n paar uur voltooi kan word. Die projekte het duidelike stap-vir-stap-aanwysings en foto’s en sluit onder meer ’n teepot, notabord, melkkan, driedimensionele toneel, spieëlhart, smalti-kat en selfs hoëhak-skoene in. Uitgewer: Lapa Uitgewers Prys: R110,00* * Prys onderhewig aan verandering